Id-Deċiżjoni tal-Kummissjoni
tat-3 ta’ April 2001
li temenda d-Direttiva tal-Kunsill 93/53/KEE li ddaħħal miżuri Komunitarji għal kontrolli ta’ ċertu mard tal-ħut, fir-rigward tal-lista ta’ laboratorji ta’ riferenza nazzjonali għal mard tal-ħut
(notifikat bid-dokument numru K (2001) 1012)
(Test b’rilevanza għaż-ŻEE)
(2001/288/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 93/53/KEE tal-24 ta’ Ġunju 1993, li ddaħħal miżuri minimi Komunitarji għal kontroll ta’ ċertu mard tal-ħut [1], kif l-aħħar emendata permezz tad-Direttiva 2000/27/KE [2], u partikolarment l-Artikolu 18, fit-tieni paragrafu, tagħha,
Billi:
(1) L-Artikolu 12(1) tad-Diretttiva 93/53/KEE igħid li l-Istati Membri għandhom jiżguraw li f’kull Stat Membru jkun nominat laboratorju ta’ riferenza nazzjonali, bil-faċilitajiet u l-personal espert li jagħtuh il-poter li juri f’kull waqt, u speċjalment meta l-marda fil-kwistjoni tfiġġ għall-ewwel darba, t-tip, is-sotto-tip u l-varjanti tal-virus rilevanti u li jikkonferma r-riżultati miksuba fil-laboratorji dijanjostiċi reġjonali;
(2) Il-lista ta’ laboratorji ta’ riferenza nazzjonali għal mard tal-ħut huma stipulati fl-Anness A tad-Direttiva 93/53/KEE.
(3) Il-lista hemm bżonn li tiġi aġġornata.
(4) Il-miżuri li hemm provduti f’din id-Deċiżjoni huma bi qbil ma’l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI:
Artikolu 1
L-Anness A tad-Direttiva 93/53/KEE huwa hawnhekk mibdul permezz ta’ l-Anness ta’ hawn.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussel, fit-3 ta’ April 2001.